da en da nl ca da da da es da da da da da da da da da da da da en da da da da da en da da da da da da da de da da da da da da da da da da da da da nl da en da da es nl da
Klimavenlig syddansker vinder 1,7 millioner i Klasselotteriet: ”Pengene skal måske investeres i grøn energi”
En ældre mand fra Region Syddanmark har spillet med i Klasselotteriet i flere år og blev endelig ramt af heldet. Nu skal børnene forkæles, og pengene skal investeres.
Manden havde to forskellige lodder i Klasselotteriets månedlige trækning, og havde altså i den grad heldet med sig. Vinderen var derhjemme, da han modtog sms’en om, at han havde vundet 1,7 millioner kroner.
”Jeg blev nødt til at ringe til dem, da det var et meget stort tal”, fortæller manden, som har valgt at være anonym. Danske Spil meddelte ham så, at den var god nok, og at han havde vundet.
”Det er jo ikke til at begribe, det her, der går lige et par dage, inden jeg kommer mig over det”, havde han begejstret sagt i telefonen til medarbejderen.
Manden har været sygemeldt over en længere periode, hvor hans børn har været en støtte og hjælpende hånd for ham.
”Jeg mangler ikke noget, men jeg har tre dejlige børn, og dem har jeg så forkælet lidt”, siger vinderen med glæde i stemmen.
Vinderen har dog også forkælet sig selv lidt og købt en bærbar computer, men ellers vil han investere en stor del af pengene.
”Jeg vil snakke med banken om, at jeg vil investere pengene, eller hvad de nu kan tilbyde. Det er den måde, jeg vil bruge pengene på, så de kan komme ud og arbejde.”
Manden har endnu ikke besluttet sig for, hvad han vil investere i, men han har gjort sig nogle tanker om det, efter han har snakket med sin søn.
”Pengene skal måske investeres i grøn energi”, slutter den glade vinder af.
Hver måned spilles der i Klasselotteriet om en ny gevinstpulje på 52 millioner kr. – og der trækkes 40.000 glade vindere hver gang.
Om Det Danske Klasselotteri A/S
Klasselotteriet er Danmarks ældste lotteri – stiftet i 1753 – og udbyder klasselotteri.
I 1992 blev Klasselotteriet omdannet til et statsligt aktieselskab, og den danske stat ejer i dag 100 pct. af aktierne i Det Danske Klasselotteri.
Klasselotteriets overskud går til udlodningsmidlerne, der fordeles til en lang række gode formål, herunder idræt, kultur og andre almennyttige formål.
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Målløs fynbo efter KÆMPE-gevinst på 107 millioner: ”Jeg kan ikke nå at bruge alle de penge!”4.10.2022 08:30:00 CEST | Pressemeddelelse
Det er først for alvor ved at gå op for en midaldrende mand fra Odense, at hans liv for nyligt tog en meget voldsom drejning: Han vandt 107.000.000 kroner i Eurojackpot og har nu kun en eneste økonomisk bekymring tilbage: ”Hvad skal man dog stille op med alle de penge? – Der er jo millioner af muligheder.”
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
Danske Spil: De ryger i omdans i aften30.9.2022 11:30:00 CEST | Pressemeddelelse
Efter en vaklende start på sæsonen synes oddssætterne hos Danske Spil nu, at de har fået bedre styr på, hvem der har gode chancer for at nå langt i Vild med dans – og hvem der er i farezonen for at ryge ud i næste afsnit.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022